***Гаролдь Сала***

**Сіз не нәрсеге сенесіз?**

***«Басқа жаққа мойын бұрмай, бар назарымызды Исаға аударайық! Бастапқыда сенім жолын салған Ол бізді сеніміміз арқылы Құдай белгілеген мақсатымызға жеткізеді де. Иса Өзін күтіп тұрған зор қуаныш үшін айқышқа шегеленудің қорлығын елемей, соған төзді. Бұдан кейін Ол Құдайдың тағының оң жағындағы құрметті орнына жайғасып отырды.»***

***(Еврейлер 12:2)***

Қандай да бір адам «менің сенімім бар немесе мен сенуші адаммын» деген кезде, бұл нені білдіреді?

Мен күнделікті қандай да бір нәрселерге сенім артамын. Мысалы, инфекциямен ауырып қалған кезде, маған қандай дәрі ішуім керектігін жазып беретін дәрігерлерге сенемін. 1600 жылдары Исаак Ньютон есімді ғалымның жұмысына сенетіндіктен, мен 20 қабатта орналасқан балконның қоршауына қатты сүйенбеймін.

31 жастағы Кайл: «Менің ұрпағым мағынаны, руханилықты аңсайды. Біз рухани адамдар болғымыз келеді» дейді. Кайлдың ұрпағы қазір әділдік сияқты адамгершілік құндылықтарды талап етеді.

Неліктен біз әділдік үшін күресуіміз керек? Тим Келлер: «Адам құқықтарының теңдігінің принципі немесе жалпыға ортақ ізгі ниет қағидаларының ғылыми негізі жоқ. Бұл сенімнің мәні болып табылатын адамгершілік құндылықтар», - дейді.

Бірақ адамгершілік құндылықтар бір нәрсеге сенуді талап етеді.

Сонда сіз не нәрсеге сенесіз?

Адамның даналығына сүйенетін сенім бар. Бірақ, Елші Пауыл Ізгі хабарды түсіндіруі үшін «шешен сөздер және дана пікірлер қолданған жоқ». Ол: «Ондағы мақсатым — сенімдеріңнің негізі адамның даналығы емес, Құдайдың құдіретінің болуы.» деді. (1 Қорынттықтарға 2:1,5)

Сіздің сеніміңіздің негізі қандай да бір нысанда — қандай да бір жүйеде немесе адамда негізделген болуы мүмкін. Бірақ, өмірге мәңгілік мағына беретін және құтқара алатын Иса Мәсіх, Өзін сенімнің жалғыз сенімді нысаны екенін айтады.